આજના સમયમાં દહીં દરેક ઘરમાં ભોજન સાથે જોડી દેવામાં આવેલ છે. દહીં પકોડા હોય કે પછી દહીમાંથી બનેલા રાઈતા, બન્ને ખાવામાં સરસ લાગે છે. ઘણા બધા બાળકો દહીંમાં ખાંડ ભેળવીને ખાવાનું પસંદ કરે છે. તે ઉપરાંત હિંદુ શાસ્ત્રો મુજબ પણ દહીં સૌથી શુદ્ધ તત્વ ગણવામાં આવે છે. જુના લોકો મુજબ કોઈપણ શુભ કાર્ય કરવામાં સૌથી પહેલા અને ઘરમાંથી નીકળતા પહેલા આપણે દહીં અને સાકર જરૂર ખાવું જોઈએ. આમ કરવાથી જ આપણને આગળ જતા તે કામ માટે સારા સમાચાર મળે છે. તે ઉપરાંત ઘણા ડોકટરો પણ પોતાના દર્દીઓને દહીં ખાવાની સલાહ આપે છે. જો તમને ખીચડી નથી પસંદ તો તમે તેમાં થોડું દહીં ભેળવી લો, તેનાથી ખીચડીનો સ્વાદ તમને સારો લાગશે.